CELEX: 62010TN0454
Language: hu
Date: 2010-09-30 00:00:00
Title: T-454/10. sz. ügy: 2010. szeptember 30-án benyújtott kereset — Anicav kontra Bizottság

4.12.2010   
            
            
               HU
            
            
               Az Európai Unió Hivatalos Lapja
            
            
               C 328/39
            
         2010. szeptember 30-án benyújtott kereset — Anicav kontra Bizottság
   (T-454/10. sz. ügy)
   ()
   2010/C 328/66
   Az eljárás nyelve: angol
   
      Felek
   
   
      Felperes: Associazione Nazionale degli Industriali delle Conserve Alimentari Vegetali (Anicav) (Nápoly, Olaszország) (képviselők: J. da Cruz Vilaça, S. Estima Martins és S. Carvalho de Sousa ügyvédek)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék semmisítse meg a 687/2010 bizottsági rendelettel (1) módosított 1580/2007 bizottsági rendelet (2) 52. cikke és VIII. melléklete rendelkezéseit;
            
         
               —
            
            
               a Törvényszék az alperest kötelezze a költségek viselésére.
            
         
      Jogalapok és fontosabb érvek
   
   A felperes jelen keresetével az EUMSZ 263. cikk alapján a 687/2010 bizottsági rendelettel módosított 1580/2007 bizottsági rendelet részleges megsemmisítését kéri.
   Keresetének alátámasztására a felperes a következő jogalapokra hivatkozik:
   
                
            
            
               Először is, a felperes azt állítja, hogy a megtámadott intézkedés sérti a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletet (az egységes közös piacszervezésről szóló rendelet) (HL 2007. L 299., 1. o.; helyesbítés: HL L 63., 2010.3.12., 30. o.).
            
         
                
            
            
               Mivel i. nem foglalta az 1580/2007 bizottsági rendelet VIII. mellékletébe a feldolgozási tevékenységeket, és mivel ii. nem zárta ki a feldolgozásra szánt, értékesített termékek értékéből az előkészítést, a csomagolást és a feldolgozás utáni tevékenységeket, a megtámadott intézkedés sérti az egységes közös piacszervezésről szóló rendeletet, amennyiben ez utóbbi rendelet kimondja, hogy a termelői szervezetekre, nevezetesen a támogatások nyújtására, vonatkozó rendelkezéseket kizárólag a gyümölcs- és zöldségpiac közös szervezésének hatálya alá tartozó termékekre kell alkalmazni.
            
         
                
            
            
               Másodsorban a felperes azt állítja, hogy a megtámadott rendelkezés sérti a hátrányos megkülönböztetés tilalmának elvét; mivel a termelői szervezeteknek olyan támogatást biztosít, amely kiterjed a magánvállalkozások által végzett ipari műveletekre is, a megtámadott intézkedés sérti a hátrányos megkülönböztetés tilalmának elvét, amely tiltja a hasonló helyzetek eltérő módon történő kezelését, kivéve ha ez a bánásmód objektíve igazolható.
            
         
                
            
            
               Végezetül a felperes azt állítja, hogy a megtámadott intézkedés sérti az arányosság elvét; mivel a termelői szervezeteknek olyan támogatást biztosít, amely kiterjed a magánvállalkozások által végzett ipari műveletekre is, a megtámadott intézkedés sérti az arányosság elvét, amennyiben túllép azon, ami a közös agrárpolitika hipotetikus, a termelői szervezetek vertikális integrációjával kapcsolatos céljának az eléréséhez szükséges lenne.
            
         
      (1)  A gyümölcs- és zöldségágazatban a 2200/96/EK, a 2201/96/EK és az 1182/2007/EK tanácsi rendeletre vonatkozó végrehajtási szabályok megállapításáról szóló 1580/2007/EK rendelet módosításáról szóló, 2010. július 30-i 687/2010/EU bizottsági rendelet (HL 2010. L 199., 12. o.).
   
      (2)  A gyümölcs- és zöldségágazatban a 2200/96/EK, a 2201/96/EK és az 1182/2007/EK tanácsi rendeletre vonatkozó végrehajtási szabályok megállapításáról szóló, 2007. december 21-i 1580/2007/EK bizottsági rendelet (HL 2007. L 350., 1. o.).